เรื่องร้องเรียน: มีรถบรรทุกจอดบริเวณใต้สะพาน เวลาฝนตก ทำให้เกิดแอ่งน้ำโคลน เวลารถออกมาก็จะน้ำดินโคลนติดล้อออกมาด้วย ทำให้ถนนลื่นเมื่อตอนฝนตก  และเกิดฝุ่นละอองเวลาถนนแห้งค่ะ  รบกวนช่วยตรวจสอบและดำเนินการแก้ไขให้ด้วยนะคะ เพราะมีรถผ่านสัญจร ค่อนข้างเยอะค่ะ ชุมชนใกล้เคียงเดือดร้อนค่ะ
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่สายตรวจชุดปฏิบัติการออกตรวจสอบและแก้ไขเหตุร้องเรียนกรณีมีเศษดินตกหล่นบริเวณถนนคู่ขนานกาญจนาภิเษก เจ้าหน้าที่สายตรวจชุดปฏิบัติการจึงได้ประชาสัมพันธ์กับผู้ขับรถเข้ามาจอดในจุดดังกล่าวให้ดูแลทำความสะอาดล้อรถยนต์ก่อนออกเพื่อเป็นการแก้ไขปัญหาและเพื่อป้องเหตุเดือดร้อนแก่ผู้พักอาศัยและผู้สัญจรผ่านในจุดดังกล่าวทั้งนี้ฝ่ายได้ประสานฝ่ายรักษาความสะอาดให้ช่วยดำเนินการทำความสะอาดในจุดดังกล่าวเพื่อแก้ไขปัญญหาความเดือดร้อนให้ผู้สัญจรผ่านในจุดดังกล่าว
ความเห็นของผู้แจ้ง: ตอนนี้มีเจ้าหน้าที่ ฝ่ายดูแลรักษาความสะอาดและเทศกิจ เข้ามาช่วยเหลือและกำลังดำเนินการแก้ไขให้สะอาดเรียบร้อย  ขอขอบคุณเจ้าหน้าที่และผู้ที่เกี่ยวข้องทุก ท่านมากๆค่ะ 🙏🙏🙏😊
พื้นที่: แขวงสะพานสูง เขตสะพานสูง กรุงเทพมหานคร